2 dood, 1 beseer in gru-ongeluk | Netwerk24
Twee mense is dood en nog 'n persoon het ernstige beserings opgedoen in 'n grusame ongeluk tussen twee voertuie omstreeks 07:00 Saterdagoggend op die R304 Klipheuwel-pad in die Wes-Kaap.
" 'n 29-jarige vrou en 'n 15-jarige tienermeisie is in die ongeluk dood," sê Kenny Africa, Wes-Kaapse verkeershoof.
Volgens Africa het nog 'n vrou ernstige beserings opgedoen en is sy deur paramedici op die toneel gestabiliseer voordat sy na 'n hospitaal gebring is.
"Die roete is tydelik vir verkeer gesluit, maar weer later heropen. Die omstandighede wat tot die ongeluk gelei het, sal ondersoek word," sê Africa.